આશ્રમરોડ પણ શહેરનો રાજમાર્ગ હોવા છતાં નાનાં-મોટાં દબાણોથી મુક્ત નથી. પશ્ચિમ ઝોનના એસ્ટેટ વિભાગના ભ્રષ્ટ સ્ટાફની ‘મહેરબાની’થી દબાણો હટતાં નથી. તેમ છતાં સમયાંતરે એસ્ટેટ વિભાગ આશ્રમરોડને ‘દબાણમુક્ત’ કરવાની ઝુંબેશ હાથ ધરે છે! હવે ફરીથી ગત તા. ૧૧ મે, ૨૦૧૬થી આ ઝુંબેશ હાથ ધરાઇ છે, જે આગામી તા. ૬ જૂન, ૨૦૧૬ સુધી ચાલશે. સવારના દશથી સાંજના છ વાગ્યા સુધી ચાલનારી આ ઝુંબેશમાં એસ્ટેટ ટીડીઓ વિભાગના સબઈન્સ્પેક્ટર, સર્વેયર તથા ટ્રેસરની ત્રણ ટીમ ભાગ લઈ રહી છે.